CELEX: 31981R1121
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1121/81 τού Συμβουλίου τής 28ης Απριλίου 1981 περί παρατάσεως, γιά τήν περίοδο εμπορίας 1981/82, τής πριμοδοτήσεως γιά τή σφαγή ορισμένων χονδρών βοοειδών πού προβλέπεται από τόν κανονισμό (ΕΟΚ) αριθ. 870/77

Avis juridique important

|

31981R1121

Κανονισμός (ΕΟΚ) αριθ. 1121/81 τού Συμβουλίου τής 28ης Απριλίου 1981 περί παρατάσεως, γιά τήν περίοδο εμπορίας 1981/82, τής πριμοδοτήσεως γιά τή σφαγή ορισμένων χονδρών βοοειδών πού προβλέπεται από τόν κανονισμό (ΕΟΚ) αριθ. 870/77  

Επίσημη Εφημερίδα αριθ. L 118 της 30/04/1981 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 1121/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί παρατάσεως, για την περίοδο εμπορίας 1981/82, της πριμοδοτήσεως για τη σφαγή ορισμένων χονδρών βοοειδών που προβλέπεται από τον κανονισμό (ΕΟΚ) αριθ. 870/77  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η τιμή παρεμβάσεως που εφαρμόζεται στον τομέα του βοείου κρέατος είχε καθορισθεί, για την περίοδο εμπορίας 1980/81, σε επίπεδο κατώτερο εκείνου που προκύπτει από την εφαρμογή του άρθρου 6 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από την πράξη προσχωρήσεως του 1979· ότι ενδείκνυται, ως εκ τούτου, να επιτραπεί στα Κράτη μέλη να χορηγήσουν ακόμα μια φορά ενίσχυση στους παραγωγούς που περιορίζονται στην κτηνοτροφία βοοειδών, δεδομένου ότι εξακολουθεί να υπάρχει κίνδυνος μειώσεως του εισοδήματός τους λόγω των προοπτικών εξελίξεως βραχυπρόθεσμα της κοινοτικής αγοράς του βοείου κρέατος·  ότι ο στόχος είναι δυνατόν να επιτευχθεί με την παράταση του καθεστώτος προμοδοτήσεως για τη σφαγή ορισμένων χονδρών βοοειδών, που προβλέπονται από τον κανονισμό (ΕΟΚ) αριθ. 870/77 του Συμβουλίου της 26ης Απριλίου 1977, επιτρέποντας στα Κράτη μέλη να χορηγήσουν πριμοδότηση για τη σφαγή ορισμένων χονδρών βοοειδών κατά την περίοδο εμπορίας 1977/78 (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή των διατάξεων του κανονισμού (ΕΟΚ) αριθ. 870/77 παρατείνεται για την περίοδο εμπορίας 1981/82.  Άρθρο 2  Ο παρών κανονισμός αρχίζει να ισχύει από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONING  (1) ΕΕ αριθ. C 90 της 21. 4. 1981, σ. 101.  (2) ΕΕ αριθ. L 148 της 28. 6. 1968, σ. 24.  (3) ΕΕ αριθ. L 106 της 29. 4. 1977, σ. 14.